open-index/open-wikipedia-markdown huggingface dataset:
Γκωσέ Ε΄ του Σατιγιόν

O **Γκωσέ Ε΄**, γαλλ. Gaucher V (γενν. π. 1249) από τον Οίκο του Σατιγιόν ήταν κύριος του Σατιγιόν, κόμης του Πορσιάν, κοντόσταυλος της Καμπανίας το 1284 και κοντόσταυλος της Γαλλίας (1302-1329).

## Βιογραφία
Ήταν γιος του Γκωτιέ Δ΄ κυρίου του Σατιγιόν (γιου του Ούγου Α΄ κόμη του Σαιν-Πολ) και της Ισαβέλλας Βιλλεαρδουίνου. Εξαδέλφια του ήταν η Ιωάννα κόμισσα του Μπλουά και οι αδελφοί Ούγος Β΄ κόμης του Μπλουά και Γκυ Δ΄ κόμης του Σαιν-Πολ.

Έγινε κύριος του Σατιγιόν, κόμης του Πορσιάν, κοντόσταυλος της Καμπανίας και μετά της Γαλλίας (1302-1329), κατά τη διάρκεια πέντε διαφορετικών βασιλέων, πρώτα του Φιλίππου Δ΄. Ήταν εκπαιδευτής του γιου εκείνου Λουδοβίκου Ι΄, ο οποίος όταν έγινε βασιλιάς τον έκανε πρώτο υπουργό του. Τον Λουδοβίκο Ι΄ διαδέχθηκαν οι αδελφοί του Φίλιππος Ε΄ και Κάρολος Δ΄, που τον διατήρησαν στη θέση του.

Ο συγγραφέας Μωρίς Ντρυόν (1918-2009) τον έχει ως ένα ήρωα στο ιστορικό μυθιστόρημά του Les Rois maudits (Οι κατατρεγμένοι βασιλείς), σειρά έργων που γράφτηκαν το διάστημα 1955-77. Έγιναν μεταφορές του έργου σε τηλεοπτικές σειρές: το 1972 από τον Ζαν Σεβριέ και το 2005 από τον Βαλντέκ Στανζάκ.

## Οικογένεια
Νυμφεύτηκε πρώτα την Ισαβέλλα των Ντρε, μετά την Ελιζέντ Βερζύ και έπειτα την Ισαβέλλα του Ρυμινύ. Είχε τέκνα:
* Γκωσέ ΣΤ΄ 1281-1325.
* Ιωάννης Β΄ 1283-1363.
* Ιωάννα π. 1285-1354, παντρεύτηκε τον Βάλτερ Ε΄ κόμη του Μπριέν και δούκα των Αθηνών.
* Ούγος 1287-1336.
* Μαρία.
* Ισαβέλλα.

## Πρόγονοι



	

## Αναφορές σε Πηγές


Κατηγορία:Οίκος του Σατιγιόν
Κατηγορία:Γάλλοι του 13ου αιώνα
Κατηγορία:Γάλλοι του 14ου αιώνα
Κατηγορία:Κοντόσταυλοι της Γαλλίας
Κατηγορία:Γάλλοι ευγενείς του Μεσαίωνα
Οδός Πανόρμου

Η **Οδός Πανόρμου** είναι μία σημαντική οδική αρτηρία του Δήμου Αθηναίων. Ξεκινάει από την Λεωφόρο Αλεξάνδρας και κατευθύνεται βορειοανατολικά, περνώντας μέσα από τη συνοικία των Αμπελοκήπων προτού καταλήξει στην Λεωφόρο Κηφισίας. Πάνω στην οδό είναι χτισμένα πολλά εστιατόρια, μπαρ κ.α. αλλά και ο ομώνυμος σταθμός του Μετρό. 

Η οδός οφείλει το όνομά της στην Μικρασιατική πόλη Πάνορμο από την οποία την ονόμασαν οι πολυάριθμοι πρόσφυγες οι οποίοι μετά τη Μικρασιατική Καταστροφή κατέκλυσαν τους Αμπελοκήπους, που μέχρι τότε ήταν μία αραιοκατοικημένη εξοχική περιοχή. 

Πρότερη ονομασία της οδού Πανόρμου ήταν η Ερυθρού Σταυρού έως την Μικρασιατική Καταστροφή, που τμήμα της, παραμένει ως ονομασία από την Κηφισίας έως το ομώνυμο νοσοκομείο.

## Πηγές


Πανορμου Οδος
Κατηγορία:Πάνορμος Κυζίκου
Διοίκηση Κατεχόμενων Εχθρικών Εδαφών

Η **Διοίκηση Κατεχόμενων Εχθρικών Εδαφών** (αγγλικά: *Occupied Enemy Territory Administration*, OETA) ήταν μια κοινή βρετανική και γαλλική στρατιωτική διοίκηση για τις επαρχίες της πρώην Οθωμανικής Αυτοκρατορίας μεταξύ 1918–20, που δημιουργήθηκαν μετά την εκστρατεία στο Σινά και την Παλαιστίνη κατά τον Πρώτο Παγκόσμιο Πόλεμο. Η διοίκηση τερματίστηκε μετά την αποστολή της Γαλλικής Εντολής για τη Συρία και τον Λίβανο και της Βρετανικής Εντολής για την Παλαιστίνη στη Διάσκεψη του Σαν Ρέμο στις 19-26 Απριλίου 1920.

## Ιστορία
Μετά τη βρετανική και γαλλική κατοχή, η περιοχή χωρίστηκε σε τρεις διοικητικές υπομονάδες, οι οποίες διέφεραν ελάχιστα από τα προηγούμενα οθωμανικά τμήματα. Η Νότια Διοίκηση (OETA South), αποτελούμενη από τα οθωμανικά σαντζάκια της Ιερουσαλήμ, της Ναμπλούς και της Άκρας και η Βόρεια Διοίκηση (OETA North, που αργότερα μετονομάστηκε σε Δυτική Διοίκηση, OETA West) αποτελούμενη από τα οθωμανικά σαντζάκια της Βηρυτού, του Λιβάνου, της Λατάκιας και αρκετούς υποτομείς, όπως και η Ανατολική Διοίκηση (OETA East) αποτελούμενη από τα οθωμανικά βιλαέτια της Συρίας και της Χετζάζης. Όμως με την επιτυχία του τουρκικού πολέμου της ανεξαρτησίας, τα σαντζάκια του Μαράς, του Αντέπ και της Ούρφα του πρώην εγιαλετίου του Χαλεπίου παρέμειναν στην Τουρκία μετά το 1921. Επίσης, οι καζάδες της Αντιόχειας και της Αλεξανδρέττας στο σαντζάκι του Χαλεπίου ενοποιήθηκαν ως Δημοκρατία του Χατάι το 1938. Η δημοκρατία εντάχθηκε στην Τουρκία το 1939.

Όταν οι βρετανικές δυνάμεις κατέλαβαν την Αιθιοπία, τη Λιβύη και άλλες ιταλικές αποικίες κατά τη διάρκεια του Β΄ Παγκοσμίου Πολέμου, αναβίωσε η ΟΕΤΑ ως διοικητική δομή με την οποία οι Βρετανοί διοιηκούσαν αυτά τα εδάφη. Στην Αιθιοπία, ο αυτοκράτορας Χαϊλέ Σελασιέ επετράπη να επιστρέψει και να διεκδικήσει τον θρόνο του, αλλά οι αρχές της ΟΕΤΑ κυβερνούσαν τη χώρα για αρκετό καιρό πριν αποκατασταθεί η πλήρης κυριαρχία στην Αιθιοπία.

## Παραπομπές


Κατηγορία:Βρετανική Αυτοκρατορία
Απουολέ

Το **Απουολέ** (λιθουανικά: Apuolė) είναι ένα ιστορικό χωριό στο δήμο επαρχίας Σκουόντας, στη Λιθουανία. Βρίσκεται περίπου 8 χιλιόμετρα ανατολικά του Σκουόντας στις όχθες του ποταμού Λούομπα. Είχε πληθυσμό 132 κατοίκων σύμφωνα με την απογραφή του 2001 και 119 κατοίκων σύμφωνα με την απογραφή του 2011. Έχοντας επιβιώσει από μια επίθεση των Βίκινγκ το 854, το Απουολέ είναι ο παλαιότερος Λιθουανικός οικισμός που αναφέρεται σε γραπτές πηγές. Από το 2004, η επίθεση τιμάται από μια ετήσια μεσαιωνική αναγέννηση, την Απουολέ 854.

## Ιστορία
αριστερά|μικρογραφία|Το ανάχωμα του Απουολέ
αριστερά|μικρογραφία|Αρχαιολογικές εκσκαφές το 1931
Το Απουολέ ήταν ένα σημαντικό λοφώδες φρούριο των Κουρονιανών, μιας από τις φυλές της Βαλτικής. Οι αρχαιολόγοι χρονολογούσαν το ξύλινο φρούριο από τον 1ο αιώνα μ.Χ.. Το φρούριο βρίσκεται στη συμβολή του Λούομπα και του παραποτάμου του Μπρούκις. Σύμφωνα με αρχαιολογική έρευνα, ένα μεγάλο χωριό βρίσκεται κοντά στο λοφώδες φρούριο. Αυτό θα σήμαινε πρώιμα στάδια ανάπτυξης της πόλης.

Ο Ριμβέρτος στο Vita Ansgari του περιέγραψε πρώιμες συγκρούσεις μεταξύ των Κουρονιανών και των Βίκινγκ. Το 854, οι Κουρονιανοί επαναστάτησαν και αρνήθηκαν να αποτίσουν φόρο υποτέλειας στη Σουηδία. Το επαναστατικό φρούριο δέχθηκε επίθεση για πρώτη φορά από τους Δανούς, οι οποίοι ήλπιζαν να κάνουν την πόλη να πληρώνει φόρο υποτελείας για τη Δανία. Οι ντόπιοι ήταν νικηφόροι και κέρδισαν πολλά πολεμικά λάφυρα. Αφού έμαθε για την αποτυχία της Δανίας, ο βασιλιάς Όλοφ της Σουηδίας οργάνωσε μια μεγάλη εκστρατεία στα εδάφη των Κουρονιανών. Ο Όλοφ επιτέθηκε πρώτα, κατέλαβε και έκαψε την Γκρομπίνα πριν ασχοληθεί με το Απουολέ. Σύμφωνα με τον Ριμβέρτο, 15.000 ντόπιοι υπερασπίστηκαν τους εαυτούς τους για οκτώ ημέρες, αλλά στη συνέχεια συμφώνησαν να παραδοθούν: οι Κουρονιανοί κατέβαλαν λύτρα για κάθε άτομο στο φρούριο, δεσμεύτηκαν την πίστη τους στη Σουηδία και έδιναν 30 ομήρους για να εγγυηθούν μελλοντικές πληρωμές.

Το Απουολέ αναφέρθηκε και πάλι μόνο σε μια συνθήκη του 1253 μεταξύ του Επισκόπου της Ρίγας και του Τάγματος των Λιβονιανών. Η τοποθεσία περιγράφηκε ως μη καλλιεργημένη γη. Το κάστρο πιθανότατα καταστράφηκε και οι κάτοικοι μεταφέρθηκαν σε ασφαλέστερες περιοχές. Ο οικισμός αναφέρθηκε ξανά τον 17ο αιώνα. Στα τέλη του 18ου αιώνα το λοφώδες φρούριο προσέλκυσε την προσοχή των ιστορικών και αρχαιολόγων. Οι πρώτες ανασκαφές πραγματοποιήθηκαν από τους Έντουαρντς Βόλτερς και Μπίργκερ Νέρμαν το 1928-1932.

## Παραπομπές

Κατηγορία:Πόλεις της Λιθουανίας
Γιόχαν Στράους (πατέρας)

Ο **Γιόχαν Στράους ο Πρεσβύτερος** (γερμανικά: Johann Baptist Strauß, (Vater) (14 Μαρτίου,
1804 – 25 Σεπτεμβρίου, 
1849) ήταν Αυστριακός συνθέτης. Θεωρείται ο πατέρας των βιεννέζικων βαλς. Η πιο γνωστή μουσική  συνθέση του είναι το "Εμβατήριο Ραντέτσκυ", (Radetzky March,  Op.228), το οποίο έγραψε ο Στράους το 1848 προς τιμήν του Αυστριακού Στρατάρχη
Ραντέτσκυ, για τις νίκες του στην Ιταλία.
## Βιογραφία
Ο Γιόχαν Στράους γεννήθηκε στο Λεοπολντστάντ (σημερινή επαρχία της Βιέννης). Ο πατέρας του, Φραντς Στράους  Βοργίας (10 Οκτωβρίου,1764 – 5 Απριλίου,1816) και η μητέρα του, Μπαρμπάρα Ντόλλμαν ([[3 Δεκεμβρίου]],1770 – 28 Αυγούστου,1811), ήταν ιδιοκτήτες Πανδοχείου. Ο παππούς του Στράους. Ο Γιόχαν Μικάελ Στράους (1720–1800), ήταν εβραίος που ασπαστήκε τον 
Καθολικισμό.
Η μεγάλη τραγωδία χτύπησε την οικογένειά του, όταν η μητέρα του πέθανε από ανεξήγητο «πυρετό», όταν ο  ίδιος ήταν επτά ετών. Στην ηλικία των 12 ετών, ο πατέρας 
του βρέθηκε πνιγμένος, ενδεχομένως, από αυτοκτονία, στις όχθες του ποταμού Δούναβη. Ο κηδεμόνας του, ο ράφτης Αντόν Μίλερ, τον τοποθέτησε ως μαθητευόμενο σε έναν βιβλιοδέτη, τον Γιόχαν Λιχτσνείντλ. Ο Στράους έκανε μαθήματα για βιολί και βιόλα εκτός από την καθιερωμένη
μαθητεία του, που ολοκληρώθηκε με επιτυχία το 1822.

TBBM

## Καριέρα
Ο Στράους σπουδασε επίσης μουσική και κατά την διάρκεια της μαθητείας του κατάφερε να εξασφαλίσει μια θέση σε μια  τοπική ορχήστρα του Μικάελ Παμέρ, την οποία τελικά και εγκατέλειψε με σκοπό να ενταχθεί σε ένα δημοφιλή κουαρτέτο εγχόρδων, που ήταν γνωστό ως  κουαρτετο Λανέρ, που αποτελούνταν από τον Τζόσεφ Λανέρ και τους αδελφούς Καρλ και Γιόχαν Ντραχάνεκ, Αυτό το κουαρτέτο εγχόρδων ξεκίνησε να παίζει βιεννέζικο βαλς.Το 1825 αποφάσισε να σχηματίσει τη δική του μπάντα  και άρχισε να γράφει μουσική,  κυρίως χορευτική. Με τον τρόπο αυτό όμως, ξεκίνησε ο ανταγωνισμός ανάμεσα σε αυτόν και τον Λαμέρ , κάτι που οδήγησε στην παραγωγικότητα και την ανάπτυξη του βαλς, καθώς και σε άλλα είδη χορευτικής μουσικής στη Βιέννη. 
Συντόμα έγινε ένας από τους πιο γνωστούς και αγαπημένος  συνθέτης χορευτικής μουσικής στη Βιέννη, και περιόδευσε με την μπάντα του στη Γερμανία, την Ολλανδία, το  Βέλγιο και τη Βρετανία. 
Τα ηνία της διευθύνσης μετά της «Ορχήστρας του  Στράους» τελικά  θα περάσει στα χέρια των γιων του, Γιόχαν Στράους του νεότερου και του Εντουάρντ, μέχρι την διάλυσή της το 1901 από τον  Εντουάρντ Στράους.
## Παραπομπές


Κατηγορία:Συνθέτες οπερέτας
Κατηγορία:Συνθέτες του Ρομαντισμού
Κατηγορία:Αυστριακοί συνθέτες κλασικής μουσικής
Πόλα-Μέι Γουίκς

Η **Πόλα-Μέι Γουίκς** (*Paula-Mae Weekes*, γενν. 23 Δεκεμβρίου 1958) είναι η 6η πρόεδρος του Τρινιντάντ και Τομπάγκο. Ανέλαβε τα καθήκοντά της στις 19 Μαρτίου του 2018 και έγινε η πρώτη γυναίκα που αναλαμβάνει το αξίωμα του Προέδρου και δεύτερη γυναίκα αρχηγός κράτους, μετά τη Βασίλισσα Ελισάβετ Β΄. Παρέμεινε πρόεδρος έως τις 20 Μαρτίου 2023.

## Σταδιοδρομία
Η Γουίκς παρακολούθησε το Πανεπιστήμιο των Δυτικών Ινδιών στο Κέιβ Χιλ, από το οποίο αποφοίτησε με πτυχίο νομικής, και από τη Νομική Σχολή Χιού Γούντινγκ,για να γίνει μέλος του Δικηγορικού Συλλόγου, το 1982. Μετά την αποφοίτησή της εργάστηκε στο γραφείο του Διευθυντή της εισαγγελίας για 11 χρόνια, πριν εργαστεί στον ιδιωτικό τομέα, το 1993. Διορίστηκε στο δικαστικό σώμα, το 1996 και στο Εφετείο, το 2005, όπου υπηρέτησε μέχρι την αποχώρησή της το 2016. Υπηρέτησε για βραχύβιο χρονικό διάστημα ως αναπληρώτρια ανώτερη δικαστής το 2012 αντικαθιστώντας τον Γουέντελ Κάνγκαλου, ο οποίος είχε τραυματιστεί σε τροχαίο ατύχημα. τον Σεπτέμβριο του 2016 η Γουίκς διορίστηκε στο εφετείο των Τερκς και Κάικος.

## Προεδρία
Στις 5 Ιανουαρίου 2018 η - τότε εφέτης - Γουίκς προτάθηκε ως υποψήφια για το αξίωμα του Προέδρου από το κυβερνητικό Λαϊκό Εθνικό Κίνημα του πρωθυπουργού Κιθ Ρόλι με την ελπίδα να καταλήξουν σε συμφωνία με την κοινοβουλευτική αντιπολίτευση υπό το Ενωμένο Εθνικό Κογκρέσο της Κάμλα Περσάντ-Μπισεσάρ, η οποία αργότερα ενέκρινε τον διορισμό της. Η πρόταση που της έγινε για τη θέση της προέδρου επιδοκιμάστηκε και από τους πολιτικούς αναλυτές. Καθώς η Γουίκς ήταν η μοναδική υποψήφια την ημέρα των εκλογών, θεωρήθηκε ότι εξελέγη χωρίς να χρειαστεί ψηφοφορία.

## Παραπομπές


Κατηγορία:Πρόεδροι του Τρινιντάντ και Τομπάγκο
Κατηγορία:Τρινιντιανοί δικαστικοί
Γαλλική Εντολή για τη Συρία και τον Λίβανο

Η **Γαλλική Εντολή για τη Συρία και τον Λίβανο** (γαλλικά: *Mandat français pour la Syrie et le Liban*, αραβικά: الانتداب الفرنسي على سوريا ولبنان) για το διάστημα 1923–1946, ήταν εντολή της Κοινωνίας των Εθνών που ιδρύθηκε μετά τον Πρώτο Παγκόσμιο Πόλεμο και την κατάτμηση της Οθωμανικής Αυτοκρατορίας όσον αφορά τη Συρία και τον Λίβανο. Το σύστημα εντολής υποτίθεται ότι διαφέρει από την αποικιοκρατία, με τη διοικούσα χώρα να ενεργεί ως διαχειριστής, έως ότου οι κάτοικοι θα μπορέσουν να σταθούν μόνοι τους. Σε εκείνο το σημείο, η εντολή θα τερματιστεί και θα γεννηθεί ένα ανεξάρτητο κράτος.

Κατά τη διάρκεια των δύο ετών που ακολούθησαν το τέλος του πολέμου το 1918 - και με βάση τη Συμφωνία Σάικς–Πικό που υπεγράφη από τη Βρετανία και τη Γαλλία κατά τη διάρκεια του πολέμου - οι Βρετανοί κράτησαν τον έλεγχο της πλειοψηφίας της Οθωμανικής Μεσοποταμίας (σύγχρονο Ιράκ) και του νότιου τμήματος της Οθωμανικής Συρίας (Παλαιστίνη και Υπεριορδανία), ενώ οι Γάλλοι είχαν υπό τον έλεγχό τους την υπόλοιπη Οθωμανική Συρία, τον Λίβανο, την Αλεξανδρέττα (Χατάι) και άλλες περιοχές της νοτιοανατολικής Τουρκίας. Στις αρχές της δεκαετίας του 1920, ο βρετανικός και ο γαλλικός έλεγχος αυτών των εδαφών καθιερώθηκε από το σύστημα εντολών της Κοινωνίας των Εθνών και στις 29 Σεπτεμβρίου 1923 δόθηκε στη Γαλλία η εντολή για τη Συρία από την Κοινωνία των Εθνών, η οποία περιελάμβανε την επικράτεια του σημερινού Λιβάνου και της Αλεξανδρέττας εκτός από την κύρια Συρία.

Η διοίκηση της περιοχής από τη Γαλλία έγινε μέσω διαφόρων κυβερνήσεων και εδαφών, μεταξύ των οποίων η Συριακή Ομοσπονδία (1922–24), το κράτος της Συρίας (1924–30) και η Συριακή Δημοκρατία (1930–1958), καθώς και τα μικρότερα κράτη: το κράτος του Μείζονος Λιβάνου, το έδαφος των Αλαουιτών και το κράτος των Δρούζων. Το Χατάι προσαρτήθηκε από την Τουρκία το 1939. Η Γαλλική Εντολή διήρκεσε μέχρι το 1943, όταν προέκυψαν δύο ανεξάρτητες χώρες, η Συρία και ο Λίβανος. Τα γαλλικά στρατεύματα έφυγαν εντελώς από τη Συρία και τον Λίβανο το 1946.

## Παραπομπές


## Εξωτερικοί σύνδεσμοι
* Les Relations franco-libanaises dans le cadre des relations Internationales
* 

Κατηγορία:Ιστορία της Συρίας
Κατηγορία:Ιστορία του Λιβάνου
Κατηγορία:Πρώην αποικίες στην Ασία

Κατηγορία:Εντολές της Κοινωνίας των Εθνών
Εθνική Ακαδημία Επιστημών του Αζερμπαϊτζάν

μικρογραφία|237x237εσ|Το Ανάκτορο Ισμαϊλίγια, έδρα της Ακαδημίας.
Η **Εθνική Ακαδημία Επιστημών του Αζερμπαϊτζάν** (αζερικά: *Azərbaycan Milli Elmlər Akademiyası*, συντομογραφία: *AMEA*) με έδρα το Μπακού είναι ο κυριότερος κρατικός ερευνητικός οργανισμός του Αζερμπαϊτζάν στον τομέα των φυσικών και κοινωνικών επιστημών. Τωρινός πρόεδρος της Ακαδημίας είναι ο γεωλόγος Ακίφ Αλιζάντεχ. Η Ακαδημία στεγάζεται στο ιστορικό ανάκτορο Ισμαϊλίγια που βρίσκεται στο κέντρο του Μπακού.

## Ιστορικό
Ιδρύθηκε το 1945 ως **Ακαδημία Επιστημών της ΣΣΔ του Αζερμπαϊτζάν** έχοντας αρχικά ως βάση το τοπικό παράρτημα της Ακαδημίας Επιστημών της Σοβιετικής Ένωσης. Κατά τον πρώτο χρόνο λειτουργίας της είχε 15 μέλη (μεταξύ των οποίων συγκαταλέγονταν ο συνθέτης Ουζεγίρ Χατζιμπέγιοφ, ο ποιητής Σαμάντ Βουργκούν ή Βακίλοφ, ο γεωλόγος Α. Α. Αλιζάντε κ.ά.), ενώ πρώτος πρόεδρος εξελέγη ο Μ. Μιρ-Κασίμοφ. 

Γύρω στο 1970 αποτελείτο από 56 πλήρη και 43 αντεπιστέλλοντα μέλη και διέθετε 6 τμήματα με 21 επιστημονικά ινστιτούτα ερευνών αφιερωμένα σε πεδία όπως τα μαθηματικά, η γεωλογία, οι κοινωνικές επιστήμες κ.ά. Για την προσφορά της τιμήθηκε με το 1975 το κρατικό βραβείο της Φίλιας των Λαών. Το 1991, μετά τη διάλυση της Σοβιετικής Ένωσης και την ανεξαρτητοποίηση του Αζερμπαϊτζάν, η Ακαδημία έλαβε τη σημερινή της ονομασία. 

Οι δραστηριότητες της Ακαδημίας περιλαμβάνουν την έκδοση διαφόρων επιστημονικών περιοδικών και διατριβών (στο παρελθόν εξέδιδε και τη Σοβιετική Εγκυκλοπαίδεια του Αζερμπαϊτζάν), τις συνεργασίες με επιστημονικούς οργανισμούς άλλων κρατών (όπως π.χ. των χωρών της πρώην Σοβιετικής Ένωσης, των ΗΠΑ, της Γερμανίας, της Ιαπωνίας, του Ιράν και της Τουρκίας), τη διοργάνωση διεθνών επιστημονικών συμποσίων κλπ.

## Δομή και δυναμικό
Η Ακαδημία διαθέτει έξι τμήματα (φυσικομαθητικών και τεχνικών επιστημών, χημικών επιστημών, γεωλογίας, βιολογίας και ιατρικής, ανθρωπιστικών και κοινωνικών επιστημών). Επιπλέον έχει παραρτήματα σε τρεις ακόμη πόλεις του Αζερμπαϊτζάν (στη Γκαντζά, τη Σακί και το Λανκαράν). Το δυναμικό του ανέρχεται σε 73 τακτικά και 108 αντεπιστέλλοντα μέλη, καθώς και περίπου 10.000 υπαλλήλους.

## Διατελέσαντες πρόεδροι

## Παραπομπές


## Εξωτερικοί σύνδεσμοι
* 

Κατηγορία:Ακαδημίες επιστημών
Κατηγορία:Εκπαιδευτικά ιδρύματα στο Μπακού
Μοχάμεντ Μπιν Σαλμάν

O **Μοχάμεντ Μπιν Σαλμάν** (Mohammed bin Salman, (;  γενν. στις 31 Αυγούστου 1985) είναι ο Διάδοχος του θρόνου της Σαουδικής Αραβίας και από τον Σεπτέμβριο του 2022 πρωθυπουργός της Σαουδικής Αραβίας. Ορίστηκε διάδοχος από τον πατέρα του Βασιλιά Σαλμάν τον Ιούνιο του 2017. 

## Παραπομπές


Κατηγορία:Σαουδάραβες
Κατηγορία:Πρωθυπουργοί της Σαουδικής Αραβίας
Κατηγορία:Ηγέτες εν ενεργεία
Μπάγια

Η **Μπάγια Μαχιεντίν** (*Baya Mahieddine*) ή **Φατίμα Χαντάντ** (*Fatima Haddad*, γενν. Μπορτζ Ελ Κιφάν 1931, πέθανε το 1998) ήταν Αλγερινή καλλιτέχνις βερβερικής καταγωγής. Αν και δεν αυτοπροσδιορίστηκε ποτέ σε κάποιο συγκεκριμένο είδος τέχνης, οι κριτικοί ταξινόμησαν τα έργα της ως σουρεαλιστικά, πρωτόγονα, ναΐφ και σύγχρονα. Ασχολήθηκε κυρίως με τη ζωγραφική, αν και έκανε και κεραμεική, όντας εντελώς αυτοδίδακτη.

Στην ηλικία των δεκαέξι ετών η Μπάγια έκανε την πρώτη της έκθεση, στο Παρίσι και τράβηξε την προσοχή διασήμων καλλιτεχνών όπως ο Πικάσο και ο Αντρέ Μπρετόν. Το έργο της παρουσιάστηκε σε διάφορες εκθέσεις στη Γαλλία και την Αλγερία και τυπώθηκε σε αλγερινά γραμματόσημα.

## Παραπομπές


## Περαιτέρω ανάγνωση
* Makhoul, Sana’ (Fall 1998) Baya Mahieddine: An Arab Woman Artist, Detail: A Journal of Art Criticism. *South Bay Area Woman’s Caucus for Art*, 6/1 : 4.
## Εξωτερικοί σύνδεσμοι
*
*.
*.
*.

Κατηγορία:Αλγερινοί καλλιτέχνες
Γκαμπρίνερ Ζέλε

Η **Γκαμπρίνερ Ζέλε** (γερμανικά: Gampriner Seele) είναι η μοναδική λίμνη στο Λίχτενσταϊν. Δημιουργήθηκε από πλημμύρα του ποταμού Ρήνου με τεράστια διάβρωση το 1927. Η λίμνη βρίσκεται 435 μέτρα πάνω από την επιφάνεια της θάλασσας στο χωριό Μπέντερν-Γκάμπριν.

Η Γκαμπρίνερ Ζέλε περιβάλλεται από ένα πυκνό φυλλοβόλο δάσος που αποτελείται από φυτά όπως καλάμια, θαμνοφράκτες και δέντρα. Το 1961 τέθηκε υπό καθεστώς προστασίας από την κυβέρνηση. Μετά την εξάλειψη των σκουπιδιών η ποιότητα του νερού σταθεροποιήθηκε στη βαθμίδα Β. Ένας αγωγός σε ένα κοντινό κανάλι της ενδοχώρας παρέχει στη λίμνη φρέσκο νερό και επαρκές οξυγόνο.

## Εξωτερικοί σύνδεσμοι
*Γκαμπρίνερ Ζέλε 

Κατηγορία:Λίμνες του Λίχτενσταϊν
Κεχαγιάς

Το επώνυμο **Κεχαγιάς** πιθανόν αναφέρεται στους:
* Ευθύμιος Κεχαγιάς (1821–1885), Έλληνας οικονομολόγος και πολιτικός.
* Ευστάθιος Κεχαγιάς, Έλληνας αγωνιστής του 1821.
* Ηλίας Κεχαγιάς (1810–1885), Έλληνας επιχειρηματίας.
* Νίκος Κεχαγιάς (γενν. 1969), Έλληνας πρώην ποδοσφαιριστής και νυν προπονητής.
## Δείτε επίσης
* Κεχαγιά

Κατηγορία:Ελληνικά επώνυμα
Κεχαγιά

Το επώνυμο **Κεχαγιά** πιθανόν αναφέρεται στους:
* Ζωή Κεχαγιά (γενν. 1979), Ελληνίδα καλαθοσφαιρίστρια.
* Καλλιόπη Κεχαγιά (1839–1905), Ελληνίδα εκπαιδευτικός.
## Δείτε επίσης
* Κεχαγιάς

Κατηγορία:Ελληνικά επώνυμα
Τουρισμός στην Αλβανία

[280px|μικρογραφία|δεξιά|Γραφική φθινοπωρινή όψη του Εθνικού Πάρκου της Κοιλάδας του [Βαλμπόνα.]]
Ο **τουρισμός στην Αλβανία** αποτελεί βασικό στοιχείο της οικονομικής δραστηριότητας της χώρας και συνεχώς αναπτύσσεται. Χαρακτηρίζεται από την πλούσια αρχαιολογική και πολιτιστική κληρονομιά στα εδάφη της χώρας, που χρονολογείται από την κλασσική αρχαιότητα, όταν Έλληνες και Ιλλύριοι κατοικούσαν εκεί. Στους επόμενους αιώνες, η σημερινή Αλβανία καταλήφθηκε και κατοικήθηκε από Ρωμαίους, Βυζαντινούς, Ενετούς και Οθωμανούς.

Η Αλβανία διαθέτει παρθένες παραλίες, ορεινά τοπία, νόστιμη παραδοσιακή κουζίνα, αρχαιολογικά ευρήματα, μοναδικές παραδόσεις, χαμηλές τιμές, άγρια ​​και ιδιόμορφη ατμόσφαιρα της υπαίθρου.

Η χώρα βρίσκεται στη νοτιανατολική Ευρώπη, συνορεύει με το Μαυροβούνιο στα βορειοδυτικά, το Κοσσυφοπέδιο στα βορειοανατολικά, την Βόρεια Μακεδονία στα ανατολικά και την Ελλάδα στα νότια. Η Μεσόγειος Θάλασσα με την Αδριατική και το Ιόνιο Πέλαγος συνθέτουν βρέχουν ολόκληρο το δυτικό κομμάτι της χώρας. Το μήκος της ακτογραμμής της είναι περίπου 481 χλμ και αποτελείται τόσο από αμμώδεις όσο και από βραχώδεις παραλίες, όρμους, σπηλιές, βράχους, ακρωτήρια και λιμνοθάλασσες.

Η χώρα χαρακτηρίζει από αξιοσημείωτη ποικιλομορφία, με τοπία που κυμαίνονται από τις χιονισμένες Αλβανικές Άλπεις, το Σκάρδος, τα Σκεντέρμπεη, το Κόραμπ, την Πίνδο και τα Κεραύνια Όρη, μέχρι τις ηλιόλουστες αλβανικές αδριατικές και ιονικές ακτές. Η χώρα έχει, επίσης, ένα σαφώς μεσογειακό κλίμα. Σε όλη την επικράτειά της υπάρχει ένα ευρύ φάσμα μικροκλίματος, λόγω των διαφορετικών τύπων του εδάφους και της τοπογραφίας. Οι θερμότερες περιοχές της χώρας βρίσκονται στις ακτές, όπου το κλίμα επηρεάζεται έντονα από τη θάλασσα, ενώ οι πιο κρύες περιοχές βρίσκονται στην βόρεια και ανατολική ενδοχώρα, όπου επικρατούν τα χιονισμένα δασώδη τοπία.

Με συνολικό αριθμό 3,8 εκατομμυρίων επισκεπτών, η Αλβανία είναι η 25η πιο επισκέψιμη χώρα στην Ευρώπη. Το Lonely Planet κατέταξε την Αλβανία ως τον καλύτερο προορισμό για το 2011. Οι New York Times την κατέταξαν το 2014 στην 4η θέση μεταξύ 52 προορισμών.

## Βόρεια Αλβανία
Η βόρεια περιοχή της χώρας είναι γνωστή για τη φυσική και πολιτιστική της κληρονομιά, με τα γραφικά αλπικά ορεινά τοπία, τις παγετώδεις λίμνες, την πλούσια χλωρίδα και πανίδα, τις ιστορικές περιοχές με αρχαίες παραδόσεις και την γαστρονομική κουζίνα.

Ο ποταμός Γκάσι και το χωριό Ράιτσε αποτελούν μια περιοχή παγκόσμιας κληρονομιάς της ΟΥΝΕΣΚΟ και ένα εθνικό δρυμό. Προσφέρουν μια συναρπαστική και διαφορετική εικόνα τοπίων, τα οποία έχουν υποστεί το μικρότερο αντίκτυπο από την ανθρώπινη παρέμβαση. Το ποτάμι πηγάζει και ρέει στις αλβανικές Άλπεις και καταλήγει στον ποταμό βορρά έως ότου φτάσει στον ποταμό Βαλμπόνα.

## Παραπομπές



Κατηγορία:Οικονομία της Αλβανίας
Ναπολέων Κάρολος Βοναπάρτης του Κανίνο

Ο **Ναπολέων-Κάρολος**, γαλλ. Napoléon Charles (5 Φεβρουαρίου 1839 - 11 Φεβρουαρίου 1899) από τον Οίκο του Βοναπάρτη ήταν 5ος πρίγκιπας του Κανίνο & Μουζινιάνο (1895-1899).

## Βιογραφία
Ήταν ο τρίτος γιος του Καρόλου-Λουκιανού 2ου πρίγκιπα του Κανίνο & Μουζινιάνο και της Ζηναΐδας Βοναπάρτη, κόρης του Ιωσήφ της Ισπανίας, εξαδέλφης του Καρόλου-Λουκιανού.

Υπηρέτησε στον στρατό της Γαλλίας και συμμετείχε στην Γαλλική παρέμβαση στο Μεξικό και στον Γαλλο-Πρωσικό Πόλεμο. Ο τελευταίος επέφερε την πτώση της Β΄ Γαλλικής Αυτοκρατορίας του Ναπολέοντα Γ΄ εξαδέλφου του πατέρα του.

Το 1895 διαδέχθηκε τον μεγαλύτερο αδελφό του Λουκιανό καρδινάλιο, ως 5ος πρίγκιπας του Κανίνο & Μουζινιάνο. Ο ίδιος απεβίωσε το 1899 σε ηλικία 60 ετών, χωρίς άρρενες απογόνους  και τον διαδέχθηκε ο εξάδελφός του Ρολάνδος Βοναπάρτης.

## Οικογένεια
Νυμφεύτηκε το 1859 τη Μαρία-Χριστίνα Ρουσπόλι, κόρη του Τζοβάννι-Νεπομουτσένε Ρουσπόλι 5ου πρίγκιπα του Τσερβετέρι και είχε τέκνα:
* Μαρία 1870-1947, παντρεύτηκε τον Ενρίκο Γκόττι στρατηγό.
* Ευγενία 1872-1949, παντρεύτηκε τον Λεόν-Ναπολεόν Νεΰ 4ο πρίγκιπα ντε Λα Μόσκοβα.

## Πρόγονοι



	

## Πηγές
* Napoléon Charles Grégoire Jacques Philippe Bonaparte, 5th Prince de Canino et Musignano

## Παραπομπές


Κατηγορία:Οίκος του Βοναπάρτη
Ιωσήφ Λουκιανός Βοναπάρτης

Ο **Ιωσήφ-Λουκιανός**, γαλλ. Joseph-Lucien (12 Φεβρουαρίου 1824 - 2 Σεπτεμβρίου 1865) από τον Οίκος του Βοναπάρτη ήταν 3ος πρίγκιπας του Κανίνο & Μουζινιάνο (1857-1865).

## Βιογραφία
Ήταν ο πρωτότοκος γιος του Καρόλου-Λουκιανού 2ου πρίγκιπα του Κανίνο & Μουζινιάνο και της Ζηναΐδας Βοναπάρτη, κόρης του Ιωσήφ της Ισπανίας, εξαδέλφης του Καρόλου-Λουκιανού.

Γεννήθηκε στη Φιλαδέλφεια και διαδέχθηκε τον πατέρα του το 1857. Ο ίδιος απεβίωσε το 1865 σε ηλικία 41 ετών και τον διαδέχθηκε ο επόμενος αδελφός του Λουκιανός καρδινάλιος ως 4ος πρίγκιπας του Κανίνο & Μουζινιάνο.

## Πρόγονοι



	

## Πηγές
* Joseph Lucien Bonaparte

## Αναφορές


Κατηγορία:Οίκος του Βοναπάρτη
Λουκιανός Βοναπάρτης (καρδινάλιος)

Ο **Λουκιανός** (γαλλ. *Lucien*, 15 Νοεμβρίου 1828 - 19 Νοεμβρίου 1895) από τον Οίκο του Βοναπάρτη ήταν καρδινάλιος και 4ος πρίγκιπας του Κανίνο & Μουζινιάνο.

## Βιογραφία
Ο Λουιανός-Ιωσήφ-Ναπολέων γεννήθηκε στη Ρώμη και ήταν ο δευτερότοκος γιος του Καρόλου-Λουκιανού 2ου πρίγκιπα του Κανίνο & Μουζινιάνο και της Ζηναΐδας, κόρης του Ιωσήφ της Ισπανίας, εξαδέλφης του Καρόλου-Λουκιανού.

Ανάδοχός του έγινε ο Ναπολέων Γ΄ αυτοκράτορας της Γαλλίας, εξάδελφος των γονέων του. Το 1856 διαδέχθηκε τον μεγαλύτερο αδελφό του Ιωσήφ-Λουκιανό ως 4ος πρίγκιπας του Κανίνο & Μουζινιάνο. Το ίδιο έτος χειροτονήθηκε ιερέας από τον πάπα Πίο Θ΄, απεκδυόμενος του πριγκιπικού τίτλου του. Υπηρέτησε σε πολλές θέσεις στην Ιταλία και τη Γαλλία. Το 1868 έγινε καρδινάλιος του ναού της Σάντα Πουντεντσιάνα και το 1879 του αποδόθηκε ο τίτλος του καρδινάλιου-ιερέα του Σαν Λορέντσο ιν Λουτσίνα.

Συμμετείχε στην Α΄ Σύνοδο του Βατικανού. Συμμετείχε στον Σύλλογο των Καρδιναλίων του 1878, που εξέλεξαν τον πάπα Λέοντα ΙΓ΄. Το 1895 απεβίωσε και τάφηκε στη Ρώμη. Τον διαδέχθηκε ο μικρότερος αδελφός του Ναπολέων-Κάρολος ως 5ος πρίγκιπας του Κανίνο & Μουζινιάνο.

## Πρόγονοι



	

## Πηγές
* Mearns, Barbara and Richard - Biographies for Birdwatchers ISBN 0-12-487422-3
* Herbermann, Charles, ed. (1913) Catholic Encyclopedia. New York: Robert Appleton Company.

## Παραπομπές


Κατηγορία:Οίκος του Βοναπάρτη
Κατηγορία:Γάλλοι καρδινάλιοι
Λουδοβίκος Λουκιανός Βοναπάρτης

Ο **Λουδοβίκος Λουκιανός** (γαλλ. *Louis Lucien*, 4 Ιανουαρίου 1813 - 3 Νοεμβρίου 1891) από τον Οίκο του Βοναπάρτη ήταν ανιψιός του Ναπολέοντα Α΄  της Γαλλίας.

## Βιογραφία
Ήταν ο τρίτος γιος του Λουκιανού Βοναπάρτη, 1ου Πρίγκιπα του Κανίνο & Μουζινιάνο, και της Αλεξαντρίν ντε Μπλεσάν, χήρας τραπεζίτη.

Γεννήθηκε στο Μέγαρο Θόρνγκροουβ του Γούστερσιρ της Αγγλίας, όπου είχε μεταβεί η οικογένειά του μετά από τη σύλληψή της από τους Βρετανούς, καθώς ταξίδευε στις ΗΠΑ. Πέρασε ως νέος στην Ιταλία και δεν πήγε στη Γαλλία παρά το 1848, όπου έγινε πολιτικός: υπηρέτησε δύο σύντομα διαστήματα στη Συνέλευση ως αντιπρόσωπος της Κορσικής και το επόμενο έτος της επαρχίας Σεν. Έπειτα μετέβη στο Λονδίνο, όπου πέρασε τον περισσότερο χρόνο της υπόλοιπης ζωής του. Έγινε φιλόλογος: η ταξινόμησή του των βασκικών διαλέκτων χρησιμοποιείται ακόμη. Κατήγγειλε την άποψη του Ουίλλιαμ Πράις, που έλεγε ότι είναι εσφαλμένη η έρευνα του Έντουαρντ Λόιντ στην κορνουαλική και σε άλλες κελτικές γλώσσες.

Το 1891 απεβίωσε στο Φάνο σε ηλικία 78 ετών και τάφηκε στο Ρωμαιοκαθολικό Κοιμητήριο της Αγίας Μαρίας του Κένσαλ Γκρην. Τρία έτη μετά απεβίωσε ο γιος του και το 1915 η Κλεμάνς Ρισάρ, δεύτερη σύζυγός του, που τάφηκαν δίπλα του.

## Οικογένεια
Νυμφεύτηκε το 1883 τη Μαρία Άννα Τσέκι, κόρη γλύπτη από την Φλωρεντία. Διαζεύχθηκαν το 1850.

Όταν η Μαρία Άννα απεβίωσε, ο Λουδοβίκος Λουκιανός έκανε δεύτερο γάμο με την Κλεμάνς Ρισάρ, με την οποία είχε ήδη τέκνο:
* Λουδοβίκος Κλόβις (1859 - 1894).

## Πρόγονοι



	

## Πηγές
* Howard Louis Conard, Encyclopedia of the History of Missouri (New York: 1901), Vol. IV, p. 530
* Out of the confusion of tongues: Louis-Lucien Bonaparte (1813–1891), British Library's detailed biography
## Παραπομπές


Κατηγορία:Οίκος του Βοναπάρτη
Κατάλογος πρωθυπουργών της Αλβανίας

Ο παρόν κατάλογος περιλαμβάνει τους διατελέσαντες κυβερνήτες και πρωθυπουργούς της Αλβανίας από την ανακήρυξη της ανεξαρτησίας της χώρας το 1912.

## Κυβερνήτες - Πρωθυπουργοί (1912–1920)

## Πρωθυπουργοί (1920–σήμερα)

## Παραπομπές


*
Μαίρυλιν βος Σαβάντ

Η **Μάιριλυν βος Σαβάντ** (αγγλ. Marilyn vos Savant, γενν. 11 Αυγούστου 1946 στο Σεντ Λούις του Μιζούρι) είναι αμερικανίδα αρθρογράφος, συγγραφέας και κολουμνίστρια.  Γνωστή έγινε από τη στήλη «Ask Marilyn» (συμβουλεύσου την Μαίρυλιν) του κυριακάτικου περιοδικού Parade. Οι ερωτήσεις του κοινού αφορούσαν την ακαδημαϊκή κοινότητα, την επιστήμη αλλά και εξωφρενικές απορίες.  Θεωρείται ως κάτοχος του υψηλότερου δείκτη νοημοσύνης στον κόσμο διότι κατέχει δείκτη νοημοσύνης IQ 228. Έχει γράψει και δημοσιεύσει πολλά βιβλία και ασχολείται κυρίως με τα μαθηματικά, την πολιτική και τα κοινωνικο-οικονομικά θέματα.

Καταγόταν από ταπεινή οικογένεια ανθρακωρύχων (και οι δύο παππούδες της δούλευαν στα ορυχεία) και οι γονείς της ήταν μετανάστες από τη Γερμανία και την Ιταλία. Το επώνυμο της γιαγιάς της από τον πατέρα της ήταν Savant ενώ ο παππούς της από τη μητέρα της μετέδωσε το επώνυμο «von Savant» στη μητέρα της Μάιριλυν. Η λέξη σημαίνει «σοφή» και αναφέρεται συνήθως σε «ένα λόγιο άτομο», η ίδια αποφάσισε να υιοθετήσει το πατρικό όνομα της μητέρας της ως δικό της.

Μεγαλώνοντας, ως μαθήτρια διέπρεψε στις επιστήμες και τα μαθηματικά. Όταν όμως έγινε 10 ετών, η ζωή της άλλαξε για πάντα. Η νοημοσύνη της δοκιμάστηκε χρησιμοποιώντας δύο τύπους τεστ IQ. Το ένα ήταν το τεστ Stanford-Binet, το οποίο εστιάζει στις λεκτικές ικανότητες χρησιμοποιώντας πέντε στοιχεία ως δείκτες νοημοσύνης και σχεδιάστηκε αρχικά για να μετρήσει τις νοητικές ανεπάρκειες στα παιδιά. Η άλλη δοκιμή στην οποία υποβλήθηκε ήταν το Mega Test του Hoeflin. Σημείωσε εξαιρετικά υψηλή βαθμολογία και στα δύο τεστ, και το επίπεδο IQ της 228 την έβαλε στη λίστα του Hall of Fame στο Βιβλίο Γκίνες για το «Highest IQ» από το 1986 έως το 1989.Αλλά οι συζητήσεις σχετικά με την ακρίβεια της μέτρησης της νοημοσύνης χρησιμοποιώντας άκαμπτα τεστ IQ άρχισαν να εμφανίζονται, και έτσι η κατηγορία «Highest IQ» σταμάτησε από τον Guinness το 1990, καθιστώντας την τον τελευταίο γνωστό άνθρωπο που κατείχε το ρεκόρ. Παρά την υψηλή νοημοσύνη της, η Μάιριλυν βος Σαβάντ λέει ότι οι γονείς της της συμπεριφέρθηκαν όπως κάθε άλλο παιδί που είχαν. «Η όλη ιδέα ήταν να είμαι απλώς ανεξάρτητη, να κερδίζω τα προς το ζην, και κανείς δεν μου έδωσε ιδιαίτερη σημασία στην πραγματικότητα», είπε σε μια συνέντευξη σχετικά με την απλή ανατροφή της. «Κυρίως επειδή ήμουν κορίτσι».

Ως έφηβη, εργαζόταν στο γενικό κατάστημα του πατέρα της ενώ συνεισέφερε κλιπ σε τοπικά περιοδικά με ψευδώνυμο. Όταν ήρθε η ώρα να σπουδάσει, γράφτηκε στο Κοινοτικό Κολέγιο Meramec και αργότερα σπούδασε φιλοσοφία στο Πανεπιστήμιο της Ουάσιγκτον στο Σεντ Λούις. Ωστόσο, παράτησε το κολέγιο μετά από δύο χρόνια για να βοηθήσει στη διαχείριση της επενδυτικής επιχείρησης της οικογένειας.

## Παραπομπές


Κατηγορία:Αμερικανοί δημοσιογράφοι
Ναπολέων Λουδοβίκος Βοναπάρτης

Ο **Ναπολέων Λουδοβίκος** (γαλλ. *Napoléon-Louis Bonaparte*, 11 Οκτωβρίου 1804 - 17 Μαρτίου 1831) από τον Οίκο του Βοναπάρτη ήταν, ως ***Λουδοβίκος Β΄***, βασιλιάς της Ολλανδίας (1 Ιουλίου 1810 - 13 Ιουλίου 1810) και δούκας του Μπεργκ (1809-1813).

## Βιογραφία
Ήταν ο πρωτότοκος γιος του Λουδοβίκου Α΄ της Ολλανδίας και της Ορτάνς, κόρης του Αλεξάντρ, Υποκόμη του Μπωαρναί, στρατηγού της Επανάστασης, και της Ιωσηφίνας ντε Λα Παζρί (η οποία έπειτα παντρεύτηκε τον Ναπολέοντα Α΄). 

Ταυτόχρονα ο Λουδοβίκος Α΄ ήταν μικρότερος αδελφός του Ναπολέοντα Α΄ της Γαλλίας. Ο Ναπολέων Λουδοβίκος είχε μικρότερο αδελφό τον Ναπολέοντα Γ΄.

Από το 1807, που απεβίωσε ο μεγαλύτερος αδελφός του πέντε ετών, έγινε διάδοχος της Ολλανδίας. Ο θείος του Ναπολέων Α΄ τον έκανε *δούκα του Μπεργκ* (1809-1813). Στις 1 Ιουλίου 1810 ο πατέρας του παραιτήθηκε και ο 6ετής Ναπολέων Λουδοβίκος έγινε βασιλιάς της Ολλανδίας, ως την εισβολή του γαλλικού στρατού 12 ημέρες μετά. 

Μετά τη μάχη του Βατερλώ ο Ναπολέων Α΄ εκτοπίστηκε και επέστρεψαν οι Βουρβόνοι. Ο Ναπολέων Λουδοβίκος διέφυγε εξόριστος με τη σύζυγό του. Εγκαταστάθηκε στην Ιταλία μαζί με τον μικρότερο αδελφό του. Εκεί υποστήριξαν φιλελεύθερη πολιτική και συμμετείχαν στην οργάνωση των Καρμπονάρων, που αγωνιζόταν για τον εκτοπισμό της Αυστρίας από τη βόρεια Ιταλία. Όμως τα αυστριακά και παπικά στρατεύματα κατέστειλαν την επαναστατική δραστηριότητα και το 1831, καθώς διέφευγε από την Ιταλία, απεβίωσε από ιλαρά στο Φορλί. Τάφηκε στο Σαιν-Λε-Λα-Φορέ της Ιλ-ντε-Φρανς. 

Αργότερα, το 1852 ο αδελφός του αποκατέστησε την αυτοκρατορία ως *Ναπολέων Γ΄*. 

## Οικογένεια
Νυμφεύτηκε την εξαδέλφη του Καρλόττα Βοναπάρτη, κόρη του Ιωσήφ Βοναπάρτη, Βασιλιά της Νάπολης-Σικελίας και μετά της Ισπανίας, πρωτότοκου αδελφού του πατέρα του.

## Πρόγονοι



	

## Αναφορές σε Πηγές


Κατηγορία:Οίκος του Βοναπάρτη
Πατερικό Ελληνικό Λεξικό

Το **Πατερικό Ελληνικό Λεξικό** (αγγλικά: *A Patristic Greek Lexicon*) είναι το κύριο θεολογικό λεξικό της ελληνικής γλώσσας -λόγια ελληνιστική κοινή- σε ό,τι αφορά τα πρώιμα εκκλησιαστικά κείμενα. Αποτελείται από 1.568 σελίδες και συντάχθηκε κατά την περίοδο 1961 με 1969 από τον Άγγλο θεολόγο Τζώφρυ Ουίλλιαμ Χιούγκο Λάμπε με τις αποδόσεις των λέξεων να είναι στην αγγλική γλώσσα. 

Καθώς το Μεγάλο λεξικό της ελληνικής γλώσσας (*Λίντελ Σκοτ*) αποτελείται κυρίως από λέξεις προχριστιανικών και μη θεολογικών έργων -με εξαίρεση την Καινή Διαθήκη και την μετάφραση των Εβδομήκοντα-, το *Πατερικό Λεξικό* λειτουργεί συμπληρωματικά ως προς την κάλυψη του θεολογικού και χριστιανικού λεξιλογίου της ελληνικής γλώσσας κατά την πρώιμη ρωμαιοβυζαντινή περίοδο, καθώς βασίζεται στα κείμενα των Εκκλησιαστικών Πατέρων. Ξεκινά από τα μέσα του 1ου αιώνα -Πάπας Κλήμης Α΄- και καλύπτει την περίοδο έως τις αρχές του 9ου -Θεόδωρος ο Στουδίτης. Περιέχει τις λέξεις από τα κείμενα των οικουμενικών συνόδων, θεολογικά κείμενα της περιόδου της εικονομαχίας, και άλλα σημαντικά γραπτά. Κατά δεύτερο λόγο ωστόσο, περιέχει επίσης και λέξεις με μη θεολογική χρήση της παραπάνω περιόδου οι οποίες δεν περιέχονται στο *Λίντελ Σκοτ*. Στο έργο περιέχεται επίσης ευρετήριο για τις εκδόσεις των έργων του κάθε συγγραφέα και την χρονολογία τους μαζί με παραπομπές προς τις αντίστοιχες καταχωρίσεις στην πατρολογία του Μιν η οποία περιέχει το σύνολο των πατερικών κειμένων, ενώ η δομή του λεξικού ακολουθεί τα πρότυπα του *Λίντελ Σκοτ*.

Το προηγούμενο έργο αναφοράς σε ό,τι αφορά τα ελληνόγλωσσα θεολογικά κείμενα ήταν το *Thesaurus Ecclesiasticus* με χρονολογία έκδοσης το 1728. Οι μεταγενέστερες προσπάθειες για έκδοση πατερικού λεξικού ξεκίνησαν το 1906 από τον Χένρυ Μπάρκλεϋ Σουίτ (*Henry Barclay Swete*) και συνεχίστηκαν κατά διαστήματα κατά το πρώτο ήμισυ του 20ού αιώνα, με το υλικό αυτό να ενσωματώνεται τελικά στο λεξικό του Λάμπε την δεκαετία του 1960.

## Παραπομπές


## Σχετική βιβλιογραφία
* Marguerite Harl, *Remarques sur la langue des Chrétiens. À propos du Patristic Greek Lexicon*, in: The Journal of Theological Studies, Bd. 14, H. 2 (1963) 406-420 
 

Κατηγορία:Ελληνικά λεξικά
Κατηγορία:Εκκλησιαστικοί Πατέρες
Ιχσάν Αλή

Ο **Ιχσάν Αλή** (1904-1978) ήταν τουρκοκύπριος γιατρός, ο οποίος ανάπτυξε έντονη δράση υπέρ της συμβίωσης των δυο κοινοτήτων (Ελλήνων και Τούρκων) στην Κύπρο.

Γεννήθηκε στην Πάφο το 1904, γιος τουρκοκύπριου δασκάλου, και σπούδασε ιατρική στην Ελβετία. Με την επιστροφή του στην Κύπρο, ανέπτυξε έντονη κοινωνική δράση. Οι ανθρωπιστικές ιδέες του τον έθεταν στο πλευρό των φτωχών και απόρων συμπολιτών του. Όταν ξέσπασε η έντονη εθνικιστική πόλωση στην Κύπρο με τον αγώνα της ΕΟΚΑ και της ΤΜΤ, ο Ιχσάν Αλή αντιτάχθηκε στα ακραία στοιχεία και των δυο κοινοτήτων, προβάλλοντας το όραμα της ειρηνικής συμβίωσης- ήθελε να γίνει η Κύπρος, η Ελβετία της Μεσογείου. Ωστόσο υποστήριξε αγωνιστές της ΕΟΚΑ οι οποίοι είχαν καταδικαστεί σε θάνατο, όπως ο Ευαγόρας Παλλικαρίδης. Διαφώνησε με τις συμφωνίες Ζυρίχης-Λονδίνου καθώς διαχώριζαν θεσμικά τον πληθυσμό (π.χ. διαφορετικά δημαρχεία, δικαστήρια) και έθεταν την Κύπρο υπό το καθεστώς εγγυητριών δυνάμεων. Αργότερα, έγινε σύμβουλος του προέδρου της Κυπριακής Δημοκρατίας, Αρχιεπίσκοπου Μακάριου Γ'. Πέθανε στις 7/11/1978.

## Παραπομπές


Κατηγορία:Τουρκοκύπριοι
Κατηγορία:Κύπριοι ιατροί
Astronomia nova

***Astronomia nova*** (*Νέα Αστρονομία*, λατινικά: ) είναι το σημαντικό εκείνο βιβλίο, που δημοσιεύθηκε το 1609 από τον Γιοχάνες Κέπλερ, και που περιέχει τα αποτελέσματα μιας δεκαετίας έρευνας πάνω στη κίνησης του πλανήτη Άρη. Συγκαταλέγεται στα πιο σημαντικά βιβλία στην ιστορία της αστρονομίας, και παρέχει ισχυρά επιχειρήματα για το ηλιοκεντρικό σύστημα ενώ προσέφερε πολύτιμες πληροφορίες για την κίνηση των πλανητών. Η σημαντικότερη αποκάλυψη ήταν ότι οι πλανήτες κινούνται επάνω σε ελλειπτικές τροχιές με τον ήλιο στην εστία. Θεωρείται ως ένα από τα σημαντικότατα έργα της επιστημονικής επανάστασης.

## Παραπομπές


Κατηγορία:Βιβλία αστρονομίας
Κατηγορία:Ιστορία της αστρονομίας
Family Tree

Το ***Family Tree*** είναι box set με μουσικό υλικό της Ισλανδής καλλιτέχνιδας Μπιορκ. Το σετ αποτελείται από ένα βιβλίο με στίχους, πέντε mini CDs με σπάνιο ή ακυκλοφόρητο υλικό και ένα CD με επιλογές των καλύτερών της τραγουδιών, επιλεγμένα από την ίδια τη  Μπιορκ. Κυκλοφόρησε στις 4 Νοεμβρίου 2002, την ίδια μέρα με την κυκλοφορία του άλμπουμ *[[Greatest Hits (άλμπουμ της Μπιορκ)|Greatest Hits]]*, τα περιεχόμενα του οποίου επιλέχθηκε με ψηφοφορία από τους θαυμαστές της.

## Περιεχόμενα
Το βιβλίο που περιλαμβάνεται ονομάζεται "Words" και έχει τους στίχους των τραγουδιών που βρίσκονται στα CD του σετ. Τα πέντε mini CD είναι τα εξής: "Roots CD 1", που περιλαμβάνει τραγούδια της Μπιορκ πριν την κυκλοφορία του πρώτου της σόλο άλμπουμ *[[Debut (άλμπουμ)|Debut]]* (1993), όταν βρίσκονταν στις μπάντες KUKL, The Elgar Sisters, και The Sugarcubes. "Roots CD 2", με b-sides των σινγκλ της και εναλλακτικές εκδοχές από τραγούδια των άλμπουμ της. "Beats", το οποίο περιέχει παλιότερα τραγούδια της με πιο βαριές ηλεκτρονικές ενορχηστρώσεις. Τέλος, τα "Strings", CD 1 και CD 2 περιλαμβάνουν ζωντανές και στούντιο ηχογραφήσεις της Μπιορκ με το Brodsky Quartet το 1999 και 2000. Το κανονικού μεγέθους CD ονομάζεται "Greatest Hits (as Chosen by Björk)" και αποτελεί παρόμοια συλλογή με το κανονικό *Greatest Hits* άλμπουμ που κυκλοφόρησε την ίδια μέρα, αλλά με επιλογές της ίδιας της Μπιορκ και όχι των θαυμαστών της.

## Πληροφορίες
Το εξώφυλλο και η εμφάνιση του CD σχεδιάστηκε από τη M/M Paris, σε συνεργασία με την Ισλανδή μοντέρνα καλλιτέχνη Gabríela Friðriksdóttir.

Ένα μουσικό βίντεο για το τραγούδι "Nature is Ancient" κυκλοφόρησε το Νοέμβριο του 2002 σε σκηνοθεσία της Lynn Fox για την προώθηση του box set. Ωστόσο, το τραγούδι είχε κυκλοφορήσει ήδη από το 1997 ως B-side στο σινγκλ "Bachelorette" από το άλμπουμ *[[Homogenic]]* με τον τίτλο "My Snare". Το βίντεο συμπεριλήφθηκε στη συλλογή της με βίντεο *[[Volumen|Greatest Hits - Volumen 1993–2003]]* λίγο αργότερα.

## Λίστα τραγουδιών
**Δίσκος 1 — ''Roots'' 1**

**Δίσκος 2 — ''Roots'' 2**

**Δίσκος 3 — ''Beats***

*'Δίσκος 4 — Strings 1**

**Δίσκος 5 — Strings 2**

**Δίσκος 5 — *Greatest Hits as Chosen by Björk*'''

## Παραπομπές


Κατηγορία:Άλμπουμ του 2002
Κατηγορία:Μπιορκ
Κατηγορία:Άλμπουμ της Μπιορκ
Ραχίμ Στέρλινγκ

Ο **Ραχίμ Στέρλινγκ** (*Raheem Sterling*, 8 Δεκεμβρίου 1994 είναι Άγγλος διεθνής ποδοσφαιριστής που αγωνίζεται ως επιθετικός μέσος ή ως εξτρέμ για τη Φέγενορντ. Έχει καταγωγή από την Τζαμάικα.

## Καριέρα
### Σε συλλόγους
Η επαγγελματική του καριέρα ξεκίνησε το 2012 από τη Λίβερπουλ. Ανακηρύχθηκε καλύτερος νέος παίκτης της ομάδας για τις σεζόν 2013–14 και 2014–15 Επίσης, το 2015 έλαβε το Βραβείο Golden Boy. Από τον Ιούλιο του 2015 εως τον Ιούλιο του 2022 ήταν παίκτης της Μάντσεστερ Σίτι, με την οποία κατέκτησε τέσσερα Πρωταθλήματα Αγγλίας (2017–18, 2018–19, 2020–21, 2021–22), πέντε Λιγκ Καπ Αγγλίας (2016, 2018, 2019, 2020, 2021), ένα Κύπελλο Αγγλίας (2018–19) και δύο Κομιούνιτι Σιλντ (2018, 2019). Επιπλέον, αναδείχθηκε στην καλύτερη ομάδα του Τσάμπιονς Λιγκ στη φάση των ομίλων τη σεζόν 2015–16. Στις 13 Ιουλίου του 2022, ανακοινώθηκε επίσημα στην Τσέλσι για τα επόμενα πέντε χρόνια και έγινε η πρώτη μεταγραφή της ομάδας στην μετά-Αμπράμοβιτς εποχή. Στις 30 Αυγούστου 2024, συμφώνησε να ενταχθεί στην Άρσεναλ ως δανεικός εώς το τέλος της σεζόν. Στις 12 Φεβρουαρίου 2026, ανακοινώθηκε επίσημα στη Φέγενορντ μέχρι το τέλος της σεζόν, με την μεταγραφή αυτή να αποτελεί την πρώτη του εκτός Αγγλίας.

### Στην εθνική ομάδα
Στην Εθνική Αγγλίας παίζει από το 2012. Ήταν στο ρόστερ της ομάδας στο Μουντιάλ του 2014, στο Euro του 2016, στο Μουντιάλ του 2018 και του 2022. Πέτυχε το πρώτο του γκολ στις 27 Μαρτίου 2015, στον αγώνα με τη Λιθουανία στο Γουέμπλεϊ για τα προκριματικά του Euro του 2016. Ήταν μέλος της ομάδας της Αγγλίας η οποία έφτασε μέχρι τον τελικό στο Euro 2020, και ο ίδιος ήταν μέλος της ομάδας του τουρνουά.

## Παραπομπές


## Εξωτερικοί σύνδεσμοι
*

Κατηγορία:Άγγλοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Άγγλοι τζαμαϊκανής καταγωγής
Κατηγορία:Ποδοσφαιριστές Εθνικής Αγγλίας Κ16
Κατηγορία:Ποδοσφαιριστές Εθνικής Αγγλίας Κ17
Κατηγορία:Ποδοσφαιριστές Εθνικής Αγγλίας Κ19
Κατηγορία:Ποδοσφαιριστές Εθνικής Αγγλίας Κ21
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Κουίνς Παρκ Ρέιντζερς
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Πρέμιερ Λιγκ
Κατηγορία:Άγγλοι ποδοσφαιριστές στο εξωτερικό
Κατηγορία:Ποδοσφαιριστές Φέγενορντ
Κατηγορία:Ποδοσφαιριστές Έρεντιβιζι
Κατηγορία:Ξένοι ποδοσφαιριστές στην Ολλανδία
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Μέλη του Τάγματος της Βρετανικής Αυτοκρατορίας
Threema

Το ***Threema*** είναι μια εφαρμογή για απευθείας μηνύματα και κλήσεις για smartphones και tablets. Αναπτύχθηκε από την *Threema GmbH*, εταιρεία με έδρα την Ελβετία.

Το λογισμικό είναι διαθέσιμο για Android, iOS και Windows Phone στα αγγλικά, γερμανικά, γαλλικά, ισπανικά, ιταλικά, ρώσικα, πορτογαλικά και στα πολωνικά.

Όλα τα μηνύματα (και οι κλήσεις) κρυπτογραφούνται (*end-to-end encryption*).

Το 2015 έφτασε τους 3.500.000 χρήστες.

## Ιστορία
Ιδρύθηκε τον Δεκέμβριο 2012 από τον Manuel Kasper. Το αρχικό όνομα της εταιρείας ήταν *Kasper Systems GmbH*.

## Εξωτερικοί σύνδεσμοι
Επίσημη ιστοσελίδα

## Παραπομπές


Κατηγορία:Instant messengers
Κατηγορία:Λογισμικό Android
Γιώργος Γιαννούτσος

Ο **Γιώργος Γιαννούτσος** (Ψαχνά, 16 Ιουλίου 1998) είναι Έλληνας επαγγελματίας ποδοσφαιριστής ο οποίος αγωνίζεται ως κεντρικός αμυντικός και ως αριστερός πλάγιος αμυντικός στον Ηρακλή.

## Καριέρα
Στις 26 Αυγούστου 2016 ο Γιαννούτσος υπέγραψε τετραετές συμβόλαιο με την Α.Ε.Κ. το οποίο θα διαρκέσει μέχρι το καλοκαίρι του 2020.

Το 2019 έκανε το ντεμπούτο του με την εθνική ομάδα ελπίδων Ελλάδας στον αγώνα με το Σαν Μαρίνο.

## Τίτλοι
### Α.Ε.Κ.
* Πρωτάθλημα Ελλάδας: (2018)

## Παραπομπές


## Εξωτερικοί σύνδεσμοι
* 
* 

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Β΄ Κατηγορίας Κύπρου
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Αλκής Ορόκλινης
Κατηγορία:Ποδοσφαιριστές ΠΑΣ Λαμίας
Κατηγορία:Ποδοσφαιριστές Ηρακλή Θεσσαλονίκης
Τσεζενάτικο

Το **Τσεζενάτικο** (ιταλικά: *Cesenatico*) είναι πόλη της Ιταλίας στην Επαρχία Φορλί-Τσεζένα. Έχει πληθυσμό 25.781 κατοίκων.

## Παραπομπές


## Εξωτερικοί σύνδεσμοι
* 

Κατηγορία:Δήμοι της Επαρχίας του Φορλί-Τσεζένα
Ελεύσινος

Ο **Ελεύσινος** ήταν κατά την Ελληνική Μυθολογία ένας από τους αρχέγονους ήρωες και ηγέτες στην Αρχαία Ελλάδα και κατά μία εκδοχή ο ιδρυτής της Ελευσίνας. Ήταν γιός του Ωγύγου και της Θήβης ή κατά μία άλλη εκδοχή γιός του θεού Ερμή και της Δάειρας.  Αναφέρεται πως ο Ελεύσινος έκανε παιδιά, μεταξύ των οποίων ήταν ο μετέπειτα βασιλιάς Κελεός.

## Αναφορές


Κατηγορία:Μυθικοί βασιλείς της Ελευσίνας
Κρίναν του Ντάνκελντ

Ο **Κρίναν του Ντάνκελντ** (*Crínán of Dunkeld*, ... - 1045) ήταν κληρονομικός ηγούμενος του αβαείου του Ντάνκελντ, μορμάρος του Άθολ και ο γενάρχης του Οίκου του Ντάνκελντ που κυβέρνησε την Σκωτία μέχρι τα τέλη του 13ου αιώνα, ήταν γαμπρός και πατέρας βασιλέων. Ο Κρίναν του Ντάνκελντ παντρεύτηκε την Μπέθοκ κόρη του Μάλκολμ Β΄ της Σκωτίας που δεν είχε γιο και ο Κρίναν έγινε ο πιο κοντινός συγγενής του για την διαδοχή. Ο μεγαλύτερος γιος του Κρίναν και της Μπέθοκ Ντάνκαν Α΄ της Σκωτίας έγινε βασιλιάς της Σκωτίας την περίοδο 1034 - 1040. Πολλοί πιστεύουν ότι ο Κρίναν είχε άλλον έναν γιο τον Μάλντρεντ, πατέρα του Γκόσπατρικ της Νορθουμβρίας. 

Το μοναστήρι του Αγίου Κολούμπα ιδρύθηκε στην βόρεια όχθη του ποταμού Τάι τον 6ο αιώνα και στις αρχές του 7ου αιώνα στην εκστρατεία του Αγίου Κολούμπα στην γη των Πίκτων, σχεδίασε την ιεραρχία του από τους Κενελ Κονέιλ του Ντόνεγκαλ. Ο Ίαν Μονρκρέιφ κατέληξε στο συμπέρασμα ότι ο Κρίναν ανήκε στον Σκωτσέζικο κλάδο της Ιρλανδικής δυναστείας των Κενελ Κονέιλ. Ο κληρονομικός τίτλος του ηγούμενου του Ντάνκελντ φαίνεται ότι είχε περισσότερο φεουδαρχικό ρόλο παρά εκκλησιαστικό, ο Κρίναν του Ντάνκελντ είχε πολύ ισχυρή θέση τόσο στην κοινωνία των αστών όσο και στην κοινωνία των κληρικών. 

## Ο Καθεδρικός ναός του Ντάνκελντ

Ο εκπληκτικός ήμι-κατεστραμμένος ναός του Ντάνκελντ οικοδομήθηκε την περίοδο 1260 - 1501 πάνω στα ερείπια του παλιότερου μοναστηριού. Ο Καθεδρικός περιείχε όλα τα υπολείμματα από τα κειμήλια της παλιότερης μοναστηριακής κοινωνίας : μια σειρά από κόκκινες πέτρες ορατές στο ανατολικό τείχος ανήκαν σε παλιότερη κατασκευή και δυο εγκάρσιες πλάκες του 9ου και του 10ου αιώνα βρίσκονται στο Καθεδρικό μουσείο. Το 1045 ο Κρίναν κήρυξε την επανάσταση εναντίον του Μάκβεθ της Σκωτίας για να υποστηρίξει τα δικαιώματα στον θρόνο του 14χρονου εγγονού του Μάλκολμ Γ΄ της Σκωτίας γιου του Ντάνκαν Α΄ της Σκωτίας που σκοτώθηκε σε μάχη στο Έλγιν (1040).
Ο Κρίναν αρκετά ηλικιωμένος σκοτώθηκε και ο ίδιος στην συνέχεια σε μάχη στο Ντάνκελντ (1045).

## Παραπομπές
 		


## Πηγές

*Cawley, Charles, Medieval Lands Project on Crinan

## Εξωτερικοί σύνδεσμοι

*Φυλές και Οικογένειες της Ιρλανδίας και της Σκωτίας

Κατηγορία:Οίκος του Ντάνκελντ
Γουλιέλμος φιτς Ντάνκαν

Ο **Γουλιέλμος φιτς Ντάνκαν** (*William fitz Duncan*, πέθανε το 1147) ήταν Σκωτσέζος πρίγκιπας από τον Οίκο του Ντάνκελντ, νόμιμος γιος και διάδοχος του Ντάνκαν Β΄ της Σκωτίας και της Εθελρέδας της Νορθουμβρίας. Ο πατέρας του δολοφονήθηκε από τον Μέιλ Πέτρε του Μερνς (1094) που υποστήριζε τα δικαιώματα στον θρόνο του ετεροθαλούς θείου του Ντόναλντ Γ΄ της Σκωτίας, ο Γουλιέλμος φιτς Ντάνκαν δραπέτευσε με την μητέρα του στο Κάμπερλαντ και επέστρεψε στην αυλή του θείου του μια δεκαετία αργότερα. 
Όταν ανέβηκε στον θρόνο ο ετεροθαλής θείος του Αλέξανδρος Α΄ της Σκωτίας ο Γουλιέλμος προοριζόταν διάδοχος του θρόνου, ο Ερρίκος Α΄ της Αγγλίας ωστόσο απαίτησε να ανέβει στον θρόνο της Σκωτίας ο ευνοούμενος του Δαυίδ Α΄ της Σκωτίας. Την εποχή του Αλεξάνδρου Α΄ και του Δαυίδ Α΄ ο ίδιος ο Γουλιέλμος ήταν επικεφαλής της σύνταξης των βασιλικών διαταγμάτων.

Μια πληροφορία του 13ου αιώνα αναφέρει ότι ο Γουλιέλμος ήταν μορμάρος του Μόρεϊ, είναι πολύ πιθανό να διαδέχτηκε τον Οένγκους του Μόρεϊ μετά την ήττα του (1130). Την παραχώρηση έκανε ο γιος του Δαυίδ Α΄ Ερρίκος της Σκωτίας όταν ενηλικιώθηκε, μεσολάβησε να γίνει ο γάμος του με μια κόρη του Οένγκους ώστε να μπορεί να τον κληρονομήσει, η δωρεά αυτή έκανε τον Γουλιέλμο τον ισχυρότερο βαρόνο στην βόρεια Αγγλία. Ο Γουλιέλμος φιτς Ντάνκαν ήταν σκληρός πολεμιστής, οδήγησε σε εκστρατεία Γαλάτες στην βόρεια Αγγλία (1138) και νίκησε τους Νορμανδούς στην *μάχη του Κλίθερο* αλλά οι επιτυχίες σταμάτησαν μετά την ήττα στην *μάχη του Στάνταρντ*.

Ο Ντόναλντ μακ Ουλείμ επιτέθηκε εναντίον των βασιλέων της Σκωτίας με διεκδικήσεις στον θρόνο λόγω τού γάμου με μία κόρη του Οένγκους του Μόρεϊ, η οποία ήταν εγγονή και διάδοχος του Λούλαχ της Σκωτίας. Ο Ντόναλντ μακ Ουλείμ έπεσε στις 31 Ιουλίου 1187 σε μάχη εναντίον του Γουλιέλμου του Λέοντα. Ο Γουλιέλμος φιτς Ντάνκαν απεβίωσε το 1147 και το Μόρεϊ έπεσε ξανά στα χέρια του Δαυίδ.

## Οικογένεια

Η πρώτη του σύζυγος απεβίωσε πρόωρα (1137) και στην συνέχεια παντρεύτηκε την Αλίκη του Ρουμιλί, κόρη του Γουλιέλμου Μεσίν, με την οποία απέκτησε:
* Γουλιέλμος, απεβ. το 1160
* Σεσίλλη, κυρία του Σκίπτον, παντρεύτηκε τον Γουλιέλμο των Μπλουά τον *Παχύ*, κόμη του Ωμάλ/Άλμπεμαρλ.

Είχε επιπλέον ένα μεγάλο αριθμό από νόθα παιδιά, ανάμεσα στα οποία ο Γουίμουντ των Νησιών.

## Παραπομπές
 		


## Πηγές

*Oram, Richard, David I: The King who made Scotland, (Gloucestershire, 2004)

## Εξωτερικοί σύνδεσμοι

*Οίκι των Βενεδικτιανών μοναχών

Κατηγορία:Οίκος του Ντάνκελντ
Αλβανικές βουλευτικές εκλογές 2013

Κοινοβουλευτικές εκλογές πραγματοποιήθηκαν στην Αλβανία στις 23 Ιουνίου 2013. Το αποτέλεσμα έφερε νίκη της Συμμαχίας για μια Ευρωπαϊκή Αλβανία, υπό την ηγεσία του Σοσιαλιστικού Κόμματος και του ηγέτη του, Έντι Ράμα. Ο τότε πρωθυπουργός Σαλί Μπερίσα της Συμμαχίας για την Απασχόληση, την Ευημερία και την Ολοκλήρωση, υπό την αιγίδα του Δημοκρατικού Κόμματος, παραδέχθηκε την ήττα του στις 26 Ιουνίου, κάτι που θεωρήθηκε ένδειξη αυξανόμενης δημοκρατικής ωριμότητας στην Αλβανία.

## Αποτελέσματα

### Ανά περιφέρεια

## Παραπομπές


2013
Αλβα